ועדת הכספים, כנסת 17, פרוטוקול מספר 580, 2007-12-10 12:45

סטס מיסז'ניקוב: שלום לכולם.

סטס מיסז'ניקוב: אנחנו עוסקים בהעברות תקציביות לשנת 2007.

דני טל: יש פנייה של חמישה מיליון שקלים ממשרד ראש הממשלה למשרד התמ"ת, לטובת אזור תעשייה באום אל-פאחם.

סטס מיסז'ניקוב: מי בעד אישור בקשות 714-717?

סטס מיסז'ניקוב: מי נגד?

סטס מיסז'ניקוב: הבקשות אושרו.

סטס מיסז'ניקוב: 751-768, משרד ראש הממשלה – אין נציג.

סטס מיסז'ניקוב: 778-779, ממשל זמין, 60 מיליון שקלים.

ראובן ריבלין: זה תוספת למוסדות התרבות.

שי חרמש: אפשר לראות את הרשימה?

שי חרמש: אני רוצה לראות לאן זה הולך.

שי חרמש: אני יודע שהורידו לתיאטרון באר-שבע ולסימפונטה בבאר-שבע.

ראובן ריבלין: הכסף הולך לרשות העתיקות, למנהל הספורט, לכל הדברים האלה.

ראובן ריבלין: אם לא נאשר, הם לא יעבירו.

שי חרמש: אחרי ששמעתי מה קורה בסימפונטה ובתיאטרון באר-שבע, מעניין אותי לאן הולכים תקציבי תרבות.

שי חרמש: אם מורידים בבאר-שבע, לאן מוסיפים?

ניסן סלומינסקי: ל"הבימה", בשביל לעשות את "חברון" ואת "ג'נין".

אמנון כהן: אדוני היושב-ראש, אם אנחנו עקרונית נחכה לרפרנטים, אז לא משנה מה חשוב ומה לא.

אמנון כהן: אם אתה אומר שלא צריך אף אחד, זאת בעיה.

סטס מיסז'ניקוב: אני מסכים אתך.

סטס מיסז'ניקוב: בקשה 780, משרד הבינוי והשיכון – אין נציג.

סטס מיסז'ניקוב: בקשה 783, הגנת הסביבה – אין נציג.

ראובן ריבלין: מה זה תושבים ותיקים?

ראובן ריבלין: האם זה לדירות "נר"?

ניסן סלומינסקי: אותו עולה חדש, אחרי תקופה שהוא גמר להיות עולה חדש והוא מתחיל להיות עלה ותיק.

סטס מיסז'ניקוב: בקשה 784, משרד התשתיות.

משה בוצר: זה תקצוב.

משה בוצר: כרגע זה רק בכמויות.

משה בוצר: מדובר בעובדי מע"צ הישנה.

משה בוצר: היה הסכם של הנציבות.

ניסן סלומינסקי: זאת אומרת הם עובדים, ועכשיו אתה רק מעביר אותם למקום החדש.

משה בוצר: נכון.

סטס מיסז'ניקוב: העברנו חמישה תקנים בשבוע שעבר.

משה בוצר: לא למע"צ.

סטס מיסז'ניקוב: מי בעד אישור 784?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשה 785-787, משרד התחבורה – אין נציג.

סטס מיסז'ניקוב: בקשה 788, מימון מפלגות – אין נציג.

סטס מיסז'ניקוב: בקשה 789, משרד האוצר.

ענת משה: זאת פניית סוף שנה, כמו שמוסבר כאן, של פיתוח משרד האוצר.

אמנון כהן: למה מורידים מפרויקטים מיוחדים?

אמנון כהן: פרויקטים מיוחדים זה דבר חשוב.

אמנון כהן: איזה פרויקטים מיוחדים היו מתוכננים והם עכשיו לא מתבצעים ולכן לוקחים משם לטובת נושא אחר?

ענת משה: אני לא יודעת להסביר.

ענת משה: אני יודעת להסביר לך שזאת פניית סוף שנה, ואלה צרכים פנימיים של סוף שנה של המשרד שקיבל לעשות הסטות פנימיות, להתאים את עצמו לתקציב סוף שנה.

אמנון כהן: מה זה מיכון אוצר?

ענת משה: זה מחשוב.

סטס מיסז'ניקוב: מי בעד אישור בקשה 789?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשה 790.

ענת משה: זאת פנייה לשירותים חברתיים.

ענת משה: יש עניין של הנפקת אג"ח ממשלתית בארצות-הברית, וזאת הסטה של תקציב לטובת ההנפקה הזאת.

ענת משה: הוצאות מימון של הנפקת אג"ח.

ראובן ריבלין: יש לנו נציבות כלכלית של משרד האוצר בארצות-הברית.

ראובן ריבלין: היא צריכה מיליון שקלים לכל מיני שירותי מטה, אמרכלות, שירותים כלכליים בארצות-הברית.

ראובן ריבלין: היא אומרת שזה להנפקה, יכול להיות.

ראובן ריבלין: אבל מדובר פה במיליון שקלים, ואני לא רואה שום סיבה לא לאשר, כי זה בתוך משרד האוצר עצמו.

סטס מיסז'ניקוב: מי בעד אישור בקשה 790?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשות 791-794, משרד ראש הממשלה.

ענת משה: זאת פנייה של החזרי מע"מ לדיפלומטים.

ענת משה: יש נוהג שדיפלומטים זרים לא משלמים מע"מ בארץ, ולכן משרד האוצר לוקח על עצמו את הוצאות המע"מ האלה.

שי חרמש: זה אמנות בין-לאומיות.

שי חרמש: כמה מהדיפלומטים יושבים בנגב?

שי חרמש: אני רואה שמורידים לנגב 300,000 שקלים לטובת העניין.

ענת משה: אלה רזרבות שלא נוצלו.

סטס מיסז'ניקוב: מי בעד אישור בקשות 791-794?

סטס מיסז'ניקוב: מי נגד?

סטס מיסז'ניקוב: הבקשות אושרו.

אמנון כהן: אני נמנע.

סטס מיסז'ניקוב: בקשה 795, משרד התשתיות.

משה בוצר: התאמת סוף שנה אחרונה שנשארה.

אמנון כהן: מה קרה למחקר ופיתוח באנרגיה, אין מחקר?

משה בוצר: זה פרויקט שהיה אמור לצאת והוא לא יספיק לצאת השנה.

משה בוצר: עובדים על זה הרבה.

אמנון כהן: לא ניצלתם את זה בכוונה, כדי להסיט את זה למשהו אחר.

משה בוצר: זה לא נמצא אצלנו, זה נמצא אצל המשרד.

סטס מיסז'ניקוב: מי בעד אישור 795?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשה 796.

רותם רולף: הרפרנטית לחקלאות בוועדת שרים לענייני חקיקה.

רותם רולף: היא אמרה שאם תרצו עוד הסברים היא תבוא מחר להסביר.

אמנון כהן: מה תפקידך בכוח?

רותם רולף: אני רפרנטית במדע, תרבות וספורט.

רותם רולף: מה שביקשו בפנייה הזאת זה לבצע שינויים פנימיים בתקציב של משרד החקלאות.

רותם רולף: העיקר פה זה העברת 4.65 מיליון לחטיבה להתיישבות בשביל לכסות גירעון.

שי חרמש: אבל למה הורידו את הרפורמה ברשת?

ראובן ריבלין: זאת החטיבה להתיישבות.

שי חרמש: החטיבה להתיישבות זה דבר שהוא חיוני, אבל מורידים את זה מהרפורמה.

רותם רולף: הרפרנטית תבוא מחר ותסביר.

ניסן סלומינסקי: לרפת מדובר על סכומים של מאות מיליוני שקלים שאנחנו מעבירים.

ניסן סלומינסקי: אני מניח שיש פה איזשהו עודף בסוף השנה.

סטס מיסז'ניקוב: מי בעד אישור 796?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשות 798-800, הסכמים קואליציוניים – אין נציג.

ראובן ריבלין: האוצר מאוד ייהנה שלא הצבענו על זה.

ראובן ריבלין: אלה תמיכות שונות.

סטס מיסז'ניקוב: אותו משרד שלא שלח נציג, שידבר עם האוצר.

סטס מיסז'ניקוב: בקשה 801, משרד התקשורת.

אורן משה: העברה פנימית בתוך תקציב משרד התקשורת, לבקשת המשרד.

אורן משה: עודפי כסף בתקנות קניות, בעיקר בתקציב שכר, לבקשת המשרד.

סטס מיסז'ניקוב: מי בעד אישור בקשה 801?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשות 802-804 וכן בקשה 809.

רותם רולף: אני יכולה להסביר את המקור של "מרכבה".

רותם רולף: הפרויקט מתקדם בקצב איטי מהמתוכנן ויש שם האטת ביצוע שאנחנו עושים לה שימוש שענת תסביר אותו.

ענת משה: ב-809 יש הסטות מתוך הבטחה להוסיף שישה מיליון שקלים לרשות לפיתוח הגליל, מתוך משרד ראש הממשלה.

ענת משה: יש פה גם הנושא של חגיגות ירושלים.

סטס מיסז'ניקוב: מי זאת סגנית השר?

ענת משה: רוחמה אברהם.

סטס מיסז'ניקוב: היא שרה.

סטס מיסז'ניקוב: זה אומנם 5,000 שקלים, אבל רוצים לדעת מאיזו סגנית שרה.

ענת משה: זה כסף שנשאר ומסיטים אותו לטובת ההבטחה הזאת של שישה מיליון שקלים, ממשרד ראש הממשלה לתקצוב הרשות לפיתוח הנגב והגליל.

סטס מיסז'ניקוב: אבל מי היא סגנית השרה?

ראובן ריבלין: הם התבלבלו.

ראובן ריבלין: רוחמה אברהם היא שרה במשרד ראש הממשלה.

ניסן סלומינסקי: אני לא מצליח להבין מה הקשר בין הבקשות האלה.

ניסן סלומינסקי: יש כאן הנושא של מענקי השתתפות, 900 מיליון.

סטס מיסז'ניקוב: מי בעד אישור בקשות 802-804 ו-809?

סטס מיסז'ניקוב: מי נגד?

סטס מיסז'ניקוב: הבקשות אושרו.

אמנון כהן: אני נמנע.

ראובן ריבלין: סובול רוקד עכשיו במשרד שלו על כך שאנחנו לא מאשרים.

סטס מיסז'ניקוב: נראה אם הוא ירקוד מחר, כשנדון בחוק ההסדרים.

סטס מיסז'ניקוב: בקשה 805.

ענת משה: יש פה העברה לאגף מנהל במשרד החוץ.

ענת משה: אלה למעשה תשלומי ארנונה שעכשיו יש שיטה חדשה לשלם ארנונה בנציגויות בחו"ל, וזה למעשה הקדמת תשלום ארנונה שנדרשת מחודש דצמבר.

ענת משה: שוב, זה כסף שלא נוצל בסוף שנה.

סטס מיסז'ניקוב: מי בעד אישור בקשה 805?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשות 807-808, משרד החינוך.

ריקי ארמן: הפנייה נועדה להעברת תוספת של 35 מיליון שקלים לישיבות, בהתאם לסיכום הקואליציוני עם סיעת ש"ס.

ניסן סלומינסקי: למה זה הולך?

ריקי ארמן: לישיבות.

יצחק וקנין: תקציב הישיבות היה כ-600 מיליון.

יצחק וקנין: החוסר עד דצמבר הוא 35 מיליון לתקצוב.

יצחק וקנין: אין תוספת, אין גידול.

סטס מיסז'ניקוב: מי בעד אישור בקשות 807-808?

סטס מיסז'ניקוב: מי נגד?

סטס מיסז'ניקוב: הבקשות אושרו.

ניסן סלומינסקי: אם חסרים 35 מיליון, איך ל-2008 הורידו 118 מיליון?

סטס מיסז'ניקוב: בקשות 812-813, משרד התמ"ת.

דני טל: מדובר בהכנסות קרן השיווק.

דני טל: קרן השיווק היא קרן ישנה, שבזמנו תמכה במפעלים, קיבלה תמלוגים בחזרה.

דני טל: הכסף הזה הוא הוצאה מותנית בהכנסה.

סטס מיסז'ניקוב: מי בעד אישור בקשות 812-813?

סטס מיסז'ניקוב: מי נגד?

סטס מיסז'ניקוב: הבקשות אושרו.

סטס מיסז'ניקוב: נחזור לבקשות שלא היו נציגים להסביר אותן, למקרה שהם הגיעו בינתיים.

סטס מיסז'ניקוב: בקשה 691-692, משרד התחבורה.

רן כהן: מדובר על סובסידיה לתחבורה ציבורית.

ראובן ריבלין: יש כבר אוטובוסים משוריינים לחברון?

ראובן ריבלין: יש אוטובוסים קבועים לאזור אשכול?

סטס מיסז'ניקוב: הכול סודר.

סטס מיסז'ניקוב: מי בעד אישור בקשות 691-692?

סטס מיסז'ניקוב: מי נגד?

סטס מיסז'ניקוב: הבקשות אושרו.

סטס מיסז'ניקוב: בקשות 714-717, אין נציג.

סטס מיסז'ניקוב: בקשות 751-768, אין נציג.

סטס מיסז'ניקוב: בקשות 778-779.

רותם רולף: זה בהקשר של מדע, תרבות וספורט.

רותם רולף: מדובר בפניית סוף שנה גם למדע, גם לתרבות וגם לספורט.

ראובן ריבלין: מה הרשימה שהם נותנים ל-35 מיליון?

רותם רולף: 35 מיליון של מנהל תרבות.

רותם רולף: יש כ-25 מיליון שהוספנו ביחד עם משרד המדע, התרבות והספורט, בגלל כל הקיצוצים שהיו, כל ההפחתות הרוחביות.

רותם רולף: הוספנו כך שמוסדות התרבות יקבלו את אותו סכום שהודיעו להם בתחילת שנה, בניקוי 3% שהם ידעו מראש לכל המוסדות.

שי חרמש: אין פה משחקים?

שי חרמש: כי אני בא מבאר-שבע, שם הורידו גם לתיאטרון וגם לסימפונטה.

רותם רולף: אני אישית לא בדקתי כל מוסד.

רותם רולף: המשרד אמר לי שכל מוסד קיבל.

רותם רולף: זה הסכם עם מוסדות התרבות.

שי חרמש: זה חלק מ-450 מיליון שחתמו?

רותם רולף: זה חלק.

רותם רולף: השנה זה רק 430, אבל זה רב-שנתי.

רותם רולף: בגלל כל ההפחתות הרוחביות, כמו כל המשרדים גם תחום התרבות נפגע.

רותם רולף: אנחנו מחזירים מתוך הסכום שהודיעו למוסדות שיקוצץ, 35 מיליון.

ראובן ריבלין: מחזירים 35 מיליון לבסיס התקציב.

שי חרמש: כמה ההסכם היה צריך להיות השנה?

רותם רולף: 430 מיליון.

שי חרמש: כמה הוא בפועל?

רותם רולף: בפועל הוא יהיה 412, אחרי התוספת הזאת.

שי חרמש: זאת אומרת שזה 3% בלבד.

רותם רולף: נכון.

שי חרמש: וזה מוחזר לכולם באופן אחיד?

רותם רולף: נכון.

שי חרמש: מישהו מפקח?

רותם רולף: מנהל התרבות מול המוסדות.

יצחק וקנין: לא יכולה להיות פה אפליה כשיש קיצוץ כזה.

ראובן ריבלין: אתה רוצה שלא נאשר?

ראובן ריבלין: לבאר-שבע מגיע 100 מיליון, האם אתה רוצה שנחזיר להם ארבעה מיליון או אתה רוצה לא להחזיר בכלל?

שי חרמש: הרי אני אתך.

שי חרמש: אני רוצה שההסכם יכובד, שיחזירו למוסדות באותו שיעור.

רותם רולף: יש כאלה שקיבלו עוד.

רותם רולף: אני כרגע הסברתי על 24.5 מיליון מתוך 35.

שי חרמש: מי קיבל?

רותם רולף: למשל יש פרויקט פיתוח של "בית התפוצות", יש שם עוד ארבעה מיליון.

שי חרמש: יש לך רשימה?

רותם רולף: לא כאן.

רותם רולף: אבל יש עוד כסף שהועבר בקונגרס יהודי בוכרה, חצי מיליון.

רותם רולף: אבל המוסד עצמו יקבל פחות.

שי חרמש: אמנון, לזה חתרתי להגיע.

שי חרמש: אני לא חושד בכשרים, אבל אני רוצה להיות בטוח שזה אחיד לכולם.

רותם רולף: אם תגלה מוסד שלא קיבל, אני אשמח גם לדעת.

רותם רולף: שאלתי במנהל התרבות ונאמר לי שזה חולק לכולם באופן אחיד.

ניסן סלומינסקי: תבדוק את באר-שבע ותבדוק את "הבימה".

רותם רולף: "הבימה" השנה קיבלו מעבר, בגלל המעבר שלהם.

ניסן סלומינסקי: הם עושים כל מיני הצגות שעדיף שהם לא יהיו.

רותם רולף: בפנייה הזאת הוספנו למוסדות התרבות בירושלים.

ראובן ריבלין: משרד האוצר לא יכול לחלק כספים, אלא אם כן מדובר בשוויון, למעט דברים שהם פרויקטים מיוחדים שאושרו על-ידי הממשלה ושיש להם סעיף תקציבי.

ראובן ריבלין: 35 המיליון הם החזר קודם כל לתקציב ממה שהופחת.

ראובן ריבלין: הופחת 42 מיליון פחות 3% FLAT לכולם.

ראובן ריבלין: שמו להם עז והוציאו להם את העז עם הצואה.

ניסן סלומינסקי: לאף אחד מהגופים לא החזירו חוץ מתרבות.

ראובן ריבלין: יש כמה מקומות שבהם הובטחו דברים לצורך פרויקטים שאושרו על-ידי משרד המשפטים כדבר שהוא שוויוני.

ראובן ריבלין: אין ויכוח.

ראובן ריבלין: אם תיקח את זה מהם, זה לא ילך לכולם.

שי חרמש: אני סומך עליך.

סטס מיסז'ניקוב: יש פה הורדה ממדענים עולים.

רותם רולף: זה הכול התאמה לביצוע.

רותם רולף: זה כסף שבסופו של דבר אם לא יצליחו לבצע השנה, יגייסו ממקומות אחרים.

סטס מיסז'ניקוב: מי אלה המדענים העולים האלה שנמצאים במשרד המדע?

ראובן ריבלין: יש היום בכל האוניברסיטאות ומוסדות החינוך בארץ תמיכה של משרד המדע לקליטת מדענים עולים.

ראובן ריבלין: יכול להיות שפה הם ביצעו את כל מה שצריך ואין צורך בהם יותר.

ראובן ריבלין: אם למשל באה אליך אוניברסיטה או מוסד חינוכי שהוא לא אוניברסיטאי אלא הוא רק קורא לעצמו כך, כמו למשל מכללת יהודה ושומרון, כדברי שרת החינוך, ויש שם מדענים עולים...

סטס מיסז'ניקוב: מחר נקיים דיון בוועדה בנושא שרת החינוך.

רותם רולף: הסתכלתי עכשיו על התקנה עצמה.

רותם רולף: לגבי מדענים עולים יש פרויקט שנעצר בגלל בג"ץ, פרויקט "בשן".

ראובן ריבלין: אין לנו בעיה.

ניסן סלומינסקי: אבל זה לא יורד מבסיס התקציב.

רותם רולף: זה עובר למקום אחר.

סטס מיסז'ניקוב: מי בעד אישור 778-779?

סטס מיסז'ניקוב: מי נגד?

סטס מיסז'ניקוב: הבקשות אושרו.

סטס מיסז'ניקוב: 785-787, משרד התחבורה.

ראובן ריבלין: תחבורה זה בסדר.

סטס מיסז'ניקוב: מי בעד אישור 785-787?

סטס מיסז'ניקוב: מי נגד?

סטס מיסז'ניקוב: הבקשות אושרו.

ראובן ריבלין: דווקא משרד השיכון, שתמיד נמצא פה, היום לא נמצא.

ראובן ריבלין: האם אין כאן מישהו שיכול להסביר את הבקשות שלהם?

סטס מיסז'ניקוב: בקשה 788, מימון מפלגות.

נטשה אפשטיין: זאת התאמת שכר של סוף שנה של ועדת הבחירות.

סטס מיסז'ניקוב: מי בעד אישור 788?

סטס מיסז'ניקוב: מי נגד?

סטס מיסז'ניקוב: הבקשה אושרה.

סטס מיסז'ניקוב: בקשות 798-800, הסכמים קואליציוניים.

סטס מיסז'ניקוב: מי בעד? מי נגד?

סטס מיסז'ניקוב: הבקשות אושרו.

סטס מיסז'ניקוב: הישיבה נעולה.